ആര്.എസ്.എസ് താലിബാനെപ്പോലെയെന്ന് ജാവേദ് അക്തര് ശിവസേനക്ക് പറയാനുള്ളത് ഇതാണ് ന്യൂഡല്ഹി: ആര്.എസ്.എസിനെയും വി.എച്ച്.പിയെയും താലിബാനോട് ഉപമിച്ച സംഭവത്തില് ഗാനരചയിതാവും തിരക്കഥാകൃത്തുമായ ജാവേദ് അക്തറിനെ വിമര്ശിച്ച് ശിവസേന. ഏതൊരു ഇന്ത്യന് സംഘടനയെയും താലിബാനുമായി ഉപമിക്കുന്നത് അപലപനീയമാെണന്ന് ശിവസേന എം.പി സഞ്ജയ് റാവത്ത് പറഞ്ഞു.താലിബാന് പ്രാകൃതരും അവരുടെ പ്രവര്ത്തനങ്ങള് അപലപനീയവുമാണ്. എന്നാല് ആര്.എസ്.എസ്, വി.എച്ച്.പി, ബജ്രംഗ്ദള് എന്നിവയെ പിന്തുണക്കുന്നവരും ഒന്നുതന്നെയാണ് ഇങ്ങനെയായിരുന്നു അടുത്തിടെ എന്.ഡി.ടി.വിക്ക് നല്കിയ അഭിമുഖത്തില് ജാവേദ് അക്തര് പറഞ്ഞത്. ഞങ്ങള് ഇന്ന് സാമ്നയില് ഇക്കാര്യം എഴുതി. താലിബാനുമായി ഏതൊരു ഇന്ത്യന് സംഘടനയെയും ഉപമിക്കുന്നത് അപലപിനീയമാണ്. ഇന്ത്യ ഒരു ജനാധിപത്യ രാജ്യമാണ്. താലിബാന്റെ വികൃതമായ മാനസികാവസ്ഥ ഇവിടെ ഒരിക്കലും അംഗീകരിക്കാനാവില്ല. ഇവിടുത്തെ ആളുകള് പോരാടുകയും തിരിച്ചടിക്കുകയും ചെയ്യുന്നു. നമ്മുടെ രാജ്യത്തെ പ്രതിപക്ഷ പാര്ട്ടികള് അടിയന്തരാവസ്ഥ കണ്ടിട്ടുണ്ട് സഞ്ജയ് റാവത്ത് പറഞ്ഞു. ഹിന്ദുത്വത്തെ താലിബാനുമായി ബന്ധിപ്പിക്കുന്നത് ഹിന്ദു സംസ്കാരത്തോടുള്ള അനാദരവാണെന്നാണ് ശിവസേനയുടെ മുഖപത്രമായ സാമ്നയുടെ മുഖപ്രസംഗത്തില് ജാവേദ് അക്തറിനെ വിമര്ശിച്ചത്. ആര്.എസ്.എസിന്റെയും വി.എച്ച്.പിയുടെയും പ്രത്യയശാസ്ത്രം താലിബാനെപ്പോലെയാണെന്ന് കരുതുന്ന ആളുകള് ആത്മപരിശോധന നടത്തണമെന്നും ശിവസേന ആവശ്യപ്പെട്ടു. വിവാദ പരാമര്ശങ്ങളില് ആര്.എസ്.എസ് നേതൃത്വത്തോടും പ്രവര്ത്തകരോടും ക്ഷമ ചോദിച്ചില്ലെങ്കില് അക്തറിന്റെയും കുടുംബാംഗങ്ങളുടെയും ചിത്രങ്ങള് പ്രദര്ശിപ്പിക്കാന് അനുവദിക്കില്ലെന്ന് ഭീഷണിയുമായി മഹാരാഷ്ട്ര ബി.ജെ.പി എം.എല്.എ രാം കദം കഴിഞ്ഞ ദിവസം രംഗത്തെത്തിയിരുന്നു. ഇന്ത്യ ഒരു മതേതര രാഷ്ട്രമാണെന്നും ജനങ്ങളില് കൂടുതലും മതേതരമാണെന്നും, എന്നാല് ആര്.എസ്.എസ്, വി.എച്ച്.പി എന്നീ സംഘടനകളെ പിന്തുണക്കുന്നവര് നാസികളുടെ അതേ പ്രത്യയശാസ്ത്രമുള്ളവരാണെന്നും അക്തര് അഭിപ്രായപ്പെട്ടതായാണ് റിപ്പോര്ട്ടുകള്.